શીર્ષક: કોરોના : આંદામાનની દુર્લભ જનજાતિ પર વાઇરસનો ખતરો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જરાવા જનજાતિના લોકોને જોવા માટેે પર્યટકો બસમાં બેસીને તેમના વિસ્તારમાં પહોંચે છે.

એક આરોગ્ય અધિકારીએ બીબીસીને જણાવ્યું છે કે ગ્રેટ અંદામાનીઝ જનજાતિના ચાર સભ્યોને કોરોનાનો ચેપ લાગ્યો છે. એમાંથી બેને હૉસ્પિટલમાં દાખલ કરાયા છે અન્ય બેને એક કૅર સેન્ટરમાં ક્વોરૅન્ટીનમાં કરવામાં આવ્યા છે.

એવું માનવામાં આવે છે કે ગ્રેટ અંદામાનીઝ જનજાતિના હવે ફક્ત 53 લોકો જ જીવિત છે અને આંદામાન-નિકોબાર દ્વીપ સમૂહના 37 દ્વીપોમાંથી એક પર તેમની વસતિ છે. 

આંદામાન-નિકોબાર દ્વીપ સમૂહના પૂર્વ ભાગમાં અત્યાર સુધી કોરોના વાઇરસના સંક્રમણના 2,985 કેસ નોંધાયા છે. એમાંથી 41 લોકો મૃત્યુ પામ્યાં છે. અહીં પહેલો કેસ જૂનની શરૂઆતમાં નોંધાયો હતો.

એક ઉચ્ચ સ્વાસ્થ્ય અધિકારી ડૉ. અભિજીત રૉયે બીબીસીને જણાવ્યું કે ગ્રેટ અંદામાનીઝ જનજાતિમાં સંક્રમણનો પહેલો કેસ છેલ્લા અઠવાડિયે ત્યારે સામે આવ્યો જ્યારે સ્ટ્રેટ આઇલૅન્ડ પર આ જનજાતિના 53 સભ્યોનો કોરોના ટેસ્ટ કરવામાં આવ્યો હતો.

સ્વાસ્થ્ય અને ઇમરજન્સી અધિકારીઓની એક ટુકડી ખતરનાક સમુદ્રી લહેરોનો સામનો કરી ગયા અઠવાડિયે સ્ટ્રેટ આઈલૅન્ડ પહોંચી હતી જ્યાં આ જનજાતિ રહે છે.

અભિજીત રૉયે બીબીસીને જણાવ્યું, "તે તમામ લોકો ઘણો સહયોગ આપી રહ્યા હતા."

ડૉક્ટરોનું કહેવું છે કે એમાં અનેક લોકો પોતાના અલગ પડી ગયેલા દ્વીપ ઉપરથી પોર્ટ બ્લેર આવતા જતા રહે છે અને બની શકે કે સંક્રમણ એમના જ માધ્યમથી અહીં સુધી પહોંચ્યું હોય.

એમાંથી કેટલાક લોકો શહેરમાં નાની મોટી નોકરીઓ પણ કરે છે.

હવે સ્વાસ્થ્ય અધિકારીઓ સામે સૌથી મોટો પડકાર એ છે કે સંક્રમણ અન્ય દ્વીપોની જનજાતિઓ સુધી ન ફેલાય.

ડૉક્ટર રૉય કહે છે, "અમે તેમની ગતિવિધિઓ પર નજર રાખી રહ્યા છીએ. સાથે જ કેટલીક અન્ય જનજાતિઓનું સામૂહિક ટેસ્ટિંગ પણ કરી રહ્યા છીએ."

આંદામાનની જનજાતિઓ

લુપ્ત થવાના આરે આવેલી આંદામાનીઝ જનજાતિના મિયોન પોર્ટ બ્લેર પર પોતાની બહેન ઇચિકાની સાથે

આંદામાન દ્વીપ સમૂહ વિલુપ્ત થવાને આરે આવેલી પાંચ જનજાતિઓ વસવાટ કરે છે. એ છે જરાવા, નૉર્થ સેન્ટિનેલીઝ, ગ્રેટ અંદામાનીઝ, ઓંગ અને શોમ્પેન.

એમાં જરાવા અને નોર્થ સેન્ટિનેલીઝ જનજાતિ સામાન્ય લોકોના સંપર્કમાં નથી આવી. 

નૉર્થ સેન્ટિનેલીઝ તો બહારના લોકો પ્રત્યે ઘણા આક્રમક છે. એટલા માટે એમના દ્વીપ ઉપર કોઈને પણ જવાની પરવાનગી નથી.

વર્ષ 2018માં જૉન એલેન ચાઉ નામના એક અમેરિકને એમના ટાપુ પર જવાનો પ્રયાસ કર્યો હતો, પરંતુ તેમને આ જનજાતિના સભ્યોએ તીરથી...